Okresná prokuratúra Komárno 
Pohraničná 6, 945 28 Komárno 1

Sp. zn. : 1 Pv 431/11/4401	Komárno, 21.11.2013
EEČ : 2-30-209-2013

U Z N E S E N I E

Trestná vec:	obvinený XXXXX  
Prečin:	Poškodzovanie veriteľa podľa § 239 odsek 1 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov.

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.10.2012, spisová značka 1 Pv 431/11/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Po tom, čo sa dňa 19.11.2009 stala splatnou blankozmena vystavená na zabezpečenie pohľadávky veriteľa XXXXX voči obvinenému XXXXX vo výške 10 050,04 €, vyplývajúcej z leasingovej zmluvy číslo XXXXX zo dňa 21.11.2006, svoj dlh neuhradil a kúpnou zmluvou zo dňa 30.12.2009, ktorej vklad bol povolený rozhodnutím Správy katastra XXXXX číslo XXXXX zo dňa 21.1.2010 previedol vlastnícke právo k nehnuteľnosti, bytu č. 4 na 1. poschodí obytného domu so súpisným číslom XXXXX na XXXXX na parc.č. XXXXX, vchod číslo 40 v podiele 1/4 k celku, spoluvlastnícky podiel na spoločných častiach a zariadeniach domu XXXXX a garáž na prízemí obytného domu so súp.č. XXXXX, vchod číslo 40, priestor 2-4 v podiele 1/4 k celku a spoluvlastnícky podiel na spoločných častiach a zariadeniach domu XXXXX na svoju matku XXXXX, nar. XXXXX za kúpnu cenu 6 000,- €, ktoré peniaze použil na presne nezistený účel, pričom podľa odborného vyjadrenia znalca v odbore stavebníctva, odvetvia pozemné stavby, odhad hodnoty nehnuteľností, projektovanie v stavebníctve bola hodnota podielu 1/4 z prevedených nehnuteľností ku dňu 30.12.2009 najmenej 13.250,- €, pričom v čase splatnosti pohľadávky vyplývajúcej z leasingovej zmluvy okrem tejto nehnuteľnosti nevlastnil žiadny speňažiteľný majetok, čím zmaril uspokojenie pohľadávky voči XXXXX so sídlom XXXXX IČO: XXXXX vo výške 10 005,04 €.

Uznesením prokurátora Okresnej prokuratúry XXXXX zo dňa 9.10.2012, spisová značka 1 Pv 431/11/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátorka Okresnej prokuratúry XXXXX uznesením sp.zn. 1Pv 431/11-14 zo dňa 9. októbra 2012 rozhodla v zmysle § 216 ods. 1 Tr.por. o podmienečnom zastavení trestného stíhania proti obvinenému XXXXX, nar. XXXXX, trestne stíhaného pre prečin poškodzovania veriteľa podľa 239 ods.1 písm. a), ods. 3 písm. a) Trestného zákona, pre ktorý mu bolo vznesené obvinenie uznesením povereného príslušníka Obvodného oddelenia PZ XXXXX Odboru poriadkovej polície Okresného riaditeľstva PZ XXXXX sp.zn. ORP-439/KN-KN-2011 zo dňa 18. júla 2012. 
	Podľa § 216 odsek 2 Tr.por. mu bola stanovená skúšobná doba v trvaní 1 roka, ktorá začala plynúť dňom právoplatnosti uznesenia dňa 26. októbra 2012.
	V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
             Skúšobná doba u obvineného XXXXX uplynula dňa 26. októbra 2013. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.
	Bol zabezpečený odpis z registra trestov, posudok z miesta jeho trvalého bydliska a výpis z evidencie priestupkov Obvodného úradu v XXXXX, či sa obvinený počas skúšobnej doby dopustil priestupku alebo iného protiprávneho konania.
	Bolo zistené, že v priebehu skúšobnej doby viedol riadny život, nedopustil sa žiadneho trestného činu ani priestupku a negatívne poznatky o ňom nemajú ani v mieste trvalého bydliska. Možno teda konštatovať, že obvinený viedol riadny život počas celej skúšobnej doby.
	Týmto sú u neho splnené zákonné  podmienky vyslovenia, že sa v skúšobnej dobe podmienečného zastavenia trestného stíhania osvedčil.
	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Szilvia Töltésy
prokurátorka